Tööleht õpilasele Inkscape joonistusprogrammiga täitmiseks

PALUN KASUTA JOONISTAMISEL AINULT KUJUNDEID!

Loe kõigepealt kõik ülesanded läbi ja alles siis asu tööle.

* Joonista paberi ülemisse paremasse nurka oranž ring.
* Kirjuta ringi sisse oma eesnimi. Kirja suuruseks vali 32.
* Joonista lehe keskele roheline maja, millel on kaks helesinist akent ja nende vahel üks punane uks.
* Majale tee kolmnurkne punane katus ja must korsten.
* Majast vasakule joonista pruuni tüvega õunapuu. Puu otsas on 3 õuna, puu alla on kukkunud 4 õuna.
* Maja ette joonista must kass, kelle järel sibavad kaks sama musta poega.
* Majast paremal pool õitsevad kümme sinilille.
* Maja kohal säravad kolm kollast tähte.

Salvesta pilt oma nimega \*PDF formaati ja saada e-postiga õpetajale.

Soovitused:

* Väiksed kujundid joonista algul suurelt ja seejärel grupeeri ja vähenda nende suurust.
* Grupeeri maja üheks objektiks kasutades käsku Ctrl+G. Sama soovitan teha ka lillede ja õunapuuga.
* Mitme ühesuguse kujundi tegemiseks kasuta *dublikaadi* käsku Ctrl+D (märgista enne vastav kujund nooleklahviga), seejärel lohista kujundid sobivasse kohta või kasuta nooleklahve.
* Lillede tegemisel võid kasutada ka *sprei* tööriista (vasakul pool menüüribal) – iga hiireklõps lisab ühe kujundi. Vaata ainult ette, hiirt lohistades tuleb kujundeid liiga palju!
* Kujundite üksteise ette või taha asetamiseks kasuta *Page Up* või *Page Down* klahvi klaviatuuril.